Tänane orienteerumine läks küll nahka. Ajasin raja lõpuks punktid lihtsalt segi - võtsin perfektse  tehnikaga vale punkti. Kui selle avastasin, olin nii löödud, et mõistus lakkas mõneks ajaks töötamast. Vahtisin kaarti ja kompassi nagu valget lehte ja ei saand üldse aru, kus olen ja mida peaks tegema. Pidasin tõsist plaani kellegi käest küsida, kumb nool kompassil põhja näitab :)    Õnneks läks meeltesegadus mingi aja pärast üle. Protokollist vaatasin (nad annavad SI-pulga pealt kenasti punktide ajad ja vaheajad), et olin 10 minutit metsas lihtsalt ära kaotanud. Kokku oli ajakaotus selle vea  pärast ligi 15 minutit.    M35 rada on nii pikk, täna 8.8km, et ei mahu kaardile normaalselt ära, rajal tuleb hästi palju iseenda teekonnaga ristumisi ja ebaloogilisi punktijärjestusi. Ühe sellise "risti" orki ma siis läksingi.    Õpetlik.    Lisaks sõitsin täna kokku umbes 40km ratast ja päris kiiresti, nii et suht sportlik päev tuli.